Compania de Jesus

Le Compania de Jesus (Societas Jesu S.J. in lingua latin) es un ordine religiose catholic fundate in 1540 per Ignatio de Loyola, qui esseva depost canonisate como sancte Ignatio de Loyola. Le membros de iste ordine son popularmente cognoscite como jesuitas. Con 20000 membros, illo es le ordine plus importante del Ecclesia Catholic actual. 
Formation
Pro lor formation stricte de plus que 10 annos (illes studia le philosophia e le theologia, tamben exeque le "practicas" in le dominios multe differente e studia le linguas varie) le jesuitas esseva durante plus de quatro seculos le chefes intellectual del catholicismo. Le jesuitas realisa le tres votos habitual del vita religiose (obedientia, povressa e castitate), illes tamben face un voto extra - le obedientia al papa de Roma. 
Historia
Le Compania de Jesus ha essite un organisation religiose que ha recipite laudes e criticas e que es semper in le centro del polemica. Le jesuitas esseva le chefes del Contrareforma, que esseva le reaction catholic al Protestantismo. Desde su fundation, ha essite dedicate specialmente al campo del inseniamento. Molière, René Descartes, Blaise Pascal e Voltaire, inter le alteres, esseva inseniate per de jesuitas. Le ordine esseva dissolvite per le papa durante un periodo longe del seculo XVII. In Espania durante le Secunda Republica le ordine esseva tamben dissolvite pro que le Constitution Republican establiva (probabilemente explicite contra le Societate de Jesus) que le ordines religiose non pote obedir a un governamento estranie (Vaticano, in iste caso). Mesmo assi, le jesuitas non esseva expellite lor scholas continuava sub formas juridic varie. Le organisation interne del ordine habe le character militar de su fundator Ignatio de Loyola, e le membro dirigente del ordine se appella general. Qualcunque membro del Societate de Jesus sustene le theologia del liberation contra le exploitation social, super toto in America Hispanic. Il ha 20000 membros del Compania. 
Motto
Le motto del jesuitas es AMDG (Ad Majorem Dei Gloriam: "Al major gloria de Deo").
 Generales del ordine 
Le sequentia historic del generales monstra certe preferentia a italianos e germanos. Le par, le qual inter 1981 e 1983 duceva le ordine, esseva "delegation", le qual conforma a desion del Papa Johannes Paulo II reimplaciava le ancora vivente predecessor Pedro Arrupe post su colpo de apoplexia. Arrupe usque usque al presente esseva le unic general qui non serviva usque su morte; ille moriva in 1991, quando jam officialmente functionava le general Kolvenbach.

 1541–1556 Ignatio de Loyola
 1558–1565 Diego Laínez
 1565–1572 Francisco De Borja
 1573–1580 Everard Mercurian
 1581–1615 Claudio Aquaviva
 1615–1645 Mutio Vitelleschi
 1646–1649 Vincenzo Carafa
 1649–1651 Francisco Piccolomini
 1652 Luigi Gottifredi
 1652–1664 Goswin Nickel
 1664–1681 Gian Paolo Oliva
 1682–1686 Charles de Noyelle
 1687–1705 Thyrsus González
 1706–1730 Michelangelo Tamburini
 1730–1750 Franz Retz
 1751–1755 Ignazio Visconti
 1755–1757 Luigi Centurioni
 1758–1775 Lorenzo RICCI
 1782–1785 Stanislaw Czerniewicz
 1785–1798 Gabriel Lenkiewicz
 1799–1802 Francis Kerau
 1802–1805 Gabriel Gruber
 1805–1820 Tadeusz Brzozowski
 1820–1829 Aloisius Fortis
 1829–1853 Joannes Philippus Roothaan
 1853–1887 Pierre Jean Beckx
 1892–1901 Louis Martin
 1906–1914 Franz Xaver Wernz
 1915–1942 Wladimir Ledóchowski
 1946–1964 Jean Baptiste Janssens
 1965–1981 Pedro Arrupe
 1981–1983 Paolo Dezza; Giuseppe Pittau
 1983–2008 Peter Hans Kolvenbach
 2008 Adolfo Nicolás
Galeria

Categoria:Societate de Jesus
Categoria:Ordines religiose catholic
Categoria:Historia de education
Categoria:Ordines religiose